stanford-oval/wikipedia huggingface dataset:
גלקסו סמית' קליין
היסטוריה > סמית'-קליין ביצ'ם

בשנת 1843 פיתח הרוקח תומאס ביצ'ם (סבו של המנצח סר תומאס ביצ'ם) גלולות חומר משלשל ששווקו כתרופת פלא לשלל מכאובים תחת השם Beecham's Pills. מפעל לייצור תרופות נוסד בשנת 1859 בלנקשייר והיה לבסיסה של חברת ביצ'ם גרופ. ב-1927 החל ייצור ושיווק קו משקאות האנרגיה Lucozade. בשנות ה-50 של המאה ה-20 החלה החברה לעסוק בייצור נגזרות סינתטיות של פניצילין ופיתחה את ה-אמפיצילין. בשנת 1972 החלו לייצר במעבדות החברה את האנטיביוטיקה הנפוצה אמוקסיצילין ששווקה החל מ-1981. ב-1973 פותח קו ייצור מוצרי היגיינת הפה "אקווה פרש".
בשנת 1830 פתח ג'ון ק. סמית' בית מרקחת בפילדלפיה, אליו הצטרף ב-1865 מהלון קליין (Mahlon Kline). ב-1875 נוצר התאגיד Smith, Kline & Co למחקר וייצור תרופות. לאחר שהתאחד ב-1891 עם מעבדות ריצ'רד ופרנץ' נקרא Smith Kline & French Laboratories. מוקדי המחקר של החברה היו וטרינריה ופיתוח חיסונים. בשנות ה-60 של המאה ה-20 הפכה החברה לגלובלית, פתחה מתקני ייצור בקנדה, רכשה מעבדות בבלגיה וחברה מתמחה בתכשירים לבעיות עור.
ב-1982 התמזגה סמית'-קליין עם ביצ'ם (ונקראה SmithKline Beckman) וב-1988 רכשה את מתחרתה הגדולה ביותר, מעבדות קליניקל (Clinical Laboratories) והעבירה את מטה החברה מארצות הברית לבריטניה.
היסטוריה > יצירת גלקסו-סמית'-קליין

בינואר 2000 הודיעו גלקסו וולקם וסמית'-קליין ביצ'ם על מיזוג, שיצר, לאחר תהליכים שנמשכו כשנה, את חברת התרופות הגדולה בבריטניה. את משרדי החברה החדשים בברנטפורד חנך ב-2002 ראש ממשלת בריטניה טוני בלייר.
בשנת 2001 רכשה גלקסו-סמית'-קליין את חברת Block Drug מניו ג'רזי, יצרנית משחת השיניים סנסודיין.
בשנת 2009 חטיבת המשקאות של החברה נמכרה לחברה יפנית "סנטורי".
מוצרים מובילים

בין מוצרי החברה המובילים והנמכרים ביותר בעולם
משחות השיניים "סנסודיין" ו"אקווה פרש"
אמוקסיצילין
אדוויר, משאף לטיפול באסתמה
אבודרט, תרופה לטיפול בהגדלה שפירה של הערמונית
פלובנט, תרופה מבוססת סטרואידים לטיפול במגוון מחלות עור, אסתמה, מחלת קרוהן וקוליטיס כיבית
טאמס, תכשיר לבליעה המנטרל את חומציות הקיבה
Lovaza להפחתת כולסטרול
למיקטל, תרופה אנטי-אפילפטית
חיסון MMRV תחת השם המסחרי Priorix
תחליפי הניקוטין "ניקורט" (בצורת גומי לעיסה) ו"ניקודרם" (בצורת מדבקות)
מחקר ופיתוח

בשנות השמונים פיתחה זוכת פרס נובל לרפואה גרטרוד עליון את התרופות לטיפול במחלת האיידס Zidovudine ו-Pyrimethamine‏ (Daraprim) ואת התרופה אציקלוביר לטיפול בהרפס סימפלקס במסגרת חברת Burroughs-Wellcome.
החברה מפתחת חיסון למלריה בתמיכת קרן ביל ומלינדה גייטס (בשם RTS,S או בשמו המסחרי Mosquirix). ביולי 2014 הודיעה החברה על הצלחת שלב הניסויים השני בפיתוח החיסון, הפועל נגד טפיל הפלסמודיום פלציפרום, האחראי לסוג הקטלני ביותר של מלריה. בשנת 2019 נכנס החיסון לפיילוט במספר מדינות באפריקה, ולאחר שתוצאות הפיילוט הצביעו על הפחתה משמעותית במקרי תמותה ממלריה, אימץ ארגון הבריאות העולמי מדיניות רשמית הקוראת לשימוש בחיסון באזורים בהם מידת ההעברה של המלריה נחשבת לגבוהה או בינונית.
פרשת רוזיגליטזון

רוזיגליטזון (Rosiglitazone, שם מסחרי: אוונדיה; Avandia) הייתה תרופה שיועדה לטיפול בחולי סוכרת מסוג 2, והייתה התרופה הנמכרת ביותר לטיפול בסוכרת. בספטמבר 2010 הטיל ה-FDA מגבלות על השימוש בה, לאחר שנמצא כי היא מגבירה את הסיכון להתקפי לב. העיתון הניו יורק טיימס טען, כי חברת גלקסו סמית' קליין, יצרנית התרופה, הסתירה נתונים על הסכנות הטמונות בשימוש בתרופה במשך כ-11 שנים. הדבר הוביל לתביעת ענק, שבסופה התפשרה החברה בעסקת טיעון ושילמה קנס של 3 מיליארד דולר.
הערות שוליים

↑  דירוג פורבס בתחום Pharma
↑  דירוג החברות הנסחרות בבורסה לניירות ערך של לונדון
↑  מחלקת המשפטים של ארצות הברית, GlaxoSmithKline to Plead Guilty and Pay $3 Billion to Resolve Fraud Allegations and Failure to Report Safety Data - Largest Health Care Fraud Settlement in U.S. History, 2 ביולי 2012
↑  Partners resolve their differences and unite at the second attempt
↑  The new alchemy, אקונומיסט, 20 בינואר 2000
↑   Hall that glitters isn't shareholder gold, The Telegraph, 15 July 2002
↑  Glaxo Files Its Entry in Race for a Malaria Vaccine, וול סטריט ג'ורנל, 24 ביולי 2014
↑  Q&A on RTS,S malaria vaccine, ארגון הבריאות העולמי, ‏19 April 2023
↑  סוכנויות הידיעות, התרופה לסוכרת אוונדיה הורדה מהמדפים באירופה; מגבלות חמורות על מכירתה בארה"ב, באתר TheMarker‏, 23 בספטמבר 2010
| --- | --- |
בקרת זהויות :  NLI: 987007605556605171  BIBSYS: 2000370  BnF: cb137537323 (data)  GND: 10118699-X  ISNI: 0000 0001 2162 0389  LCCN: no2003000793  NKC: nlk20020121825  RERO: 02-A020415853  SELIBR: 265330  SUDOC: 055831796  VIAF: 134033966   WorldCat (עם VIAF): 134033966 
מודעת פרסומת ל"גלולות ביצ'ם", 1893
משאף אדוויר, על המשאף לוגו גלקסו-ולקם
גופרית דו-חמצנית

| --- | --- |

מולקולת גפרית דו-חמצנית אורך  הקשר -בפיקומטרים
 
 מודל נפחי של המולקולה
 שם סיסטמטי:   Sulfur-dioxide 
 שמות נוספים:  Sulfurous anhydride
 כתיב כימי:  SO₂ 
 מסה מולרית:  64.066 גרם/מול
 מראה:  גז
 מספר CAS:  7446-09-5
 צפיפות:  0.0026288 גרם/סמ"ק
 מצב צבירה:  גז
 טמפרטורת היתוך:  −72 °C   201.15 K
 טמפרטורת רתיחה:  -10 °C   263.15 K
 חומציות:  1.81 ‏pKa
 אנתלפיית התהוות סטנדרטית:  −296.9 קילוג'ול למול
 אנטרופיה מולרית תקנית:  248.2±0.05 ג'ול למול־קלווין
 
גופרית דו-חמצנית, תרכובת אי-אורגנית שנוסחתה (SO2). הגופרית הדו-חמצנית היא גז רעיל בעל ריח מגרה חזק המהווה את אחד ממזהמי האוויר הנפוצים, והקשים, בעיקר בשל התרכבותה באטמוספירה עם חמצן ומים לקבלת חומצה גופרתית, המהווה את אחד מהמרכיבים של הגשם החומצי.
גופרית דו-חמצנית עשויה להיווצר באופן מלאכותי, בעיקר, כתוצאה מפעילותם של תחנות כוח הפועלות על פחם או גז טבעי, וגם באופן טבעי כתוצאה מפעילות הרי געש.
גופרית דו-חמצנית מיוצרת בתעשייה הכימית בקנה מידה עצום, כחלק מתהליך הייצור של חומצה גופרתית, המהווה את השימוש העיקרי והחשוב ביותר של חומר זה.
בנוסף, הגופרית הדו-חמצנית משמשת כחומר משמר הנקרא גם E-220 בייצור פירות יבשים ויין.
מבנה

המולקולה כפופה וחבורת הסימטריה שלה  C2v. לגפרית, כמו לחמצן, 6 אלקטרוני ערכיות אך הקשרים הכימיים ב-SO2 אינם זהים לאלו שבאוזון. אורך הקשר גפרית חמצן בגפרית דו-חמצנית -143.1 פיקומטר, קצר מזה שבגפרית חד-חמצנית SO -‏ 148.1 פיקומטר בעוד שקשרי חמצן-חמצן ארוכים יותר באוזון מאשר בחמצן. גם אנרגיית הקשר S-O  גדולה יותר בגפרית דו-חמצנית -SO2 548 קילוג'אול למול לעומת גפרית חד-חמצנית SO2 524 קילוג'אול למול בעוד שאנרגיית הקשר באוזון נמוכה מזו שבחמצן. הבדלים אלו מרמזים שסדר הקשר בגפרית דו-חמצנית הוא 2 לעומת 1.5 באוזון
יצירת החומר > שרפה

גפרית דו-חמצנית מופקת בשרפה של גפרית 
 S_{8}+8O_{2}\Rightarrow 8SO_{2}

וכן בתגובה של מימן גופרתי עם חמצן
 2H_{2}S+3O_{2}\Rightarrow 2H_{2}O+2SO_{2}

כמויות ניכרות של גפרית דו-חמצנית נוצרות בשריפת חומרים אורגניים עתירי גופרית כדוגמת צמר ושיער הבנויים בעיקר מהחלבון קרטין שלו תכולה גבוהה של ציסטאין. החומר נוצר גם בשרפה של מוצרי גומי  וגומי מוקצף מגופרים למשל בשרפה של מזרנים וכריות וכן בשריפת צמיגים. 
גם חימום של מינרלים כפיריט, ספלריט וצינובר יוצר גפרית דו-חמצנית. 
 FeS_{2}+11O_{2}\Rightarrow 2Fe_{2}O_{3}+8SO_{2}

 ZnS+3O_{2}\Rightarrow 2ZnO+2SO_{2}

 HgS+1.5O_{2}\Rightarrow HgO+SO_{2}
 
תגובות אלו מתרחשות בעת התפרצויות געשיות ואחראיות לשחרור מיליוני טונות של גפרית דו-חמצנית לאטמוספירה
יצירת החומר > חיזור

SO2 היא תוצר לוואי של ייצור סידן סיליקט (Ca2SiO3) בתעשיית המלט
 CaSO_{4}+2SiO_{2}+C\Rightarrow 2CaSiO_{3}+2SO_{2}+CO_{2}

הגז נוצר גם מהפעלת חומצה גופרתית חמה על נחושת
 Cu+2H_{2}SO_{4}\Rightarrow CuSO_{4}+SO_{2}+2H_{2}O
שימושים > בזיקוק נפט

בתהליך קלאוס (Claus process) גפרית דו-חמצנית משמשת להוצאת מימן גופרתי מגז טבעי ומתערובות גזים הנוצרות בזיקוק נפט. 
 SO_{2}+2H2S\Rightarrow 3S+2H_{2}O
שימושים > הפקת חומצה גופרתית

לייצור חומצה גופרתית מחמצנים גפרית דו-חמצנית לגפרית תלת חמצנית SO3 באמצעות חמצן (מבוצע על זרז המבוססת על ונדיום): 
 2SO_{2}+O_{2}\Rightarrow 2SO_{3}
ובהמשך מגיבים את הגופרית התלת-חמצנית עם מים, לקבלת חומצה גופרתית:  
 SO_{3}+H_{2}O\Rightarrow H_{2}SO_{4}
שימושים > שימור מזון

גפרית דו-חמצנית משמשת לשימור של פירות יבשים כדוגמת משמשים. יתרונו בשמירה על מראה הפרי. כתוסף מזון יסומן כ E220.
שימושים > שימור יין

גפרית דו-חמצנית משמשת הן כחומר אנטי-בקטריאלי והן כנוגד חמצון ביינות, מניעת התפתחות חיידקים מונעת התפתחות חומצות נדיפות ביין. החומר נמצא ביין כמולקולה חופשית או קשורה. קישור SO2 יכול להיות, למשל לקבוצה הקרבונילית של אצטאלדהיד והוא משתנה בין יינות שונים. החלק החופשי נמצא בשיווי משקל בין SO2 מומס ליון סולפיט SO3- ככל שהpH של היין גבוה (בסיסי) שיווי המשקל יטה לכיוון הסולפיט וריכוז הSO2 החופשי שהוא הפעיל בשימור היין ועשוי לגרום להופעת ריח יעלה בריכוז בPH נמוך (חומצי). שימוש בגפרית דו-חמצנית מחייב סימון על התווית "מכיל סולפיט". ריכוז החומר במשקה מוגבל בארצות הברית ל-350 מיליגרם לליטר ובארצות האיחוד האירופי ל-160 מ"ג לליטר ביינות אדומים ו-210 מ"ג לליטר ביינות לבנים או ביין רוזה.
שימושים > הנדסת אקלים משוערת

פיזור תרחיף גפרית דו-חמצנית בגובה רב, היכולה לשמש גם כ"גז מזגנים"(אנ'), מוצעת במודלים(אנ') של הנדסת אקלים כנוגדת השפעות גזי חממה, כדי לייצב את הטמפרטורה העולמית הממוצעת. השפעה דומה נצפתה לאחר התפרצות הר הגעש פינטובו שבפיליפינים. אפשרות זו נבדקה באופן ראשוני, והשלכותיה הכוללות אינן ברורות, בהן תהליך הרס מואץ של שכבת האוזון ועלייה ניכרת בכמות המשקעים.
הערות שוליים

↑  NEW APPROACH TO GEOENGINEERING SIMULATIONS IS SIGNIFICANT STEP FORWARD, לאורה סניידר, תאגיד האוניברסיטאות לחקר אטמוספירי UCAR(אנ'),‏ 6 בנובמבר 2017
| --- | --- |
בקרת זהויות :  NLI: 987007548504705171  BnF: cb119764496 (data)  GND: 4180392-9  LCCN: sh85130378  NDL: 00568537  NKC: ph123879 
רזוננס כימי במולקולת גפרית דו-חמצנית
דולצ'ה וגבאנה

| --- | --- |


 נתונים כלליים
 מייסדים:  דומניקו דולצ'ה, סטפאנו גבאנה 
 תקופת הפעילות:  1985, איטליה איטליה – הווה
 מיקום המטה:  מילאנו 
 ענפי תעשייה:  תעשיית הביגוד, perfumery, accessory 
 מוצרים עיקריים:  ביגוד 
 עובדים:  2,000 
  
 www.dolcegabbana.com
 
דומניקו דולצ'ה וסטפאנו גבאנה
דולצ'ה וגבאנה (באיטלקית: Dolce & Gabbana) היא חברת אופנה שהוקמה על ידי המעצבים האיטלקים דומניקו דולצ'ה (יליד פלרמו, סיציליה) וסטפאנו גבאנה (יליד מילאנו) ב-1985. דולצ'ה וגבאנה ידועים, בין היתר, בזכות עיצוב תלבושות לכוכבי קולנוע. הם עיצבו בגדים עבור מדונה, מוניקה בלוצ'י, איזבלה רוסליני, קיילי מינו ואחרות. מרכז החברה בעיירה לניאנו ליד מילאנו. שני המייסדים היו גם שותפים לחיים; במישור האישי נפרדו דרכיהם בשנת 2005, אך העסק מתנהל כבעבר.
היסטוריה

דולצ'ה וגבאנה הכירו זה את זה בשנת 1982, במועדון מילאנו ועיצבו עבור מותג האופנה של ג'ורג'יו קורג'ארי. בשנת 1983 הם הקימו סטודיו לייעוץ למעצבים תחת השם "דולצ'ה וגבאנה". הם הציגו את קולקציית הנשים הראשונה שלהם ב-1985, במילאנו, שם שנה לאחר מכן החנות שלהם פתחה את שעריה.
בשנת 1987 הציגו דולצ'ה וגבאנה השיקו את קו האופנה לנשים "Il Gattopardo/The Leopard", ובשנת 1989 החלו לעצב הלבשה תחתונה ובגדי ים. דולצ'ה וגבאנה החלו לייצא את מוצריהם ליפן ולמדינות אחרות כולל ארצות הברית, שם הם הקימו אולם תצוגה משלהם בשנת 1990.
בשנת 1990, באותה שנה שבה הציגו את קולקציית הגברים שלהם לשנת 1991–1992, הם גם השיקו את הבושם הראשון שלהם. הם זכו בפרס Woolmark בשנת 1991, על הבושם. בנוסף לעיצוב בגדים, דולצ'ה וגבאנה כתבו יחד כמעט שני תריסר ספרי אופנה. ההכנסות של רבים מהספרים הללו עוברים לעמותות צדקה.
עד סוף שנות ה-90, הכנסות החברה עמדו על כ-500 מיליון דולר ובשנת 2003 הגיעו הכנסותיה ל-633 מיליון דולר. ב-2005, המחזור שלהם היה 600 מיליון אירו.
במרץ 2007, החליט בית האופנה להפסיק מסע פרסום, לאחר סערה ציבורית בשל פרסומת שהתאפיינה באלימות כלפי נשים. הפרסומת, תיארה סצנה שיכולה להתפרש כמציגה גבר כופה את עצמו על אישה.
בקיץ 2012, השיקו לראשונה אוסף של בגדי תפירה עילית (הוט קוטור).
בדצמבר 2012 הוגש נגדם כתב אישום בגין העלמת מס. הם הואשמו במכירת מותגיהם לחברת החזקות שהקימו בלוקסמבורג ב-2004, כדי להשתמט מתשלום מיסים באיטליה. החקירה נגדם החלה כבר בשנת 2008, אז טענו פקידי מס במילאנו כי הקימו שתי חברות קש בלוקסמבורג, במטרה להסתיר רווחים בסך 260 מיליון אירו (404 מיליון דולר), ולשלם פחות מיסים באיטליה בין השנים 2004–2006.
ב-19 ביוני 2013 הרשיע בית משפט במילאנו את צמד המעצבים בהעלמת הכנסה של 1.3 מיליארד יורו מרשויות המס, והעונש שהוטל על שניהם הוא 20 חודשי מאסר בפועל. ביולי 2013 סגרו את החנויות שלהם במילאנו, למשך שלושה ימים, במחאה על הרשעתם בהעלמת מס. באוקטובר 2014 הפך בית המשפט העליון של איטליה את ההחלטה על פיה וזיכה את השניים מעבירת העלמות מס.
במרץ 2015 חוללו דולצ'ה וגבאנה מהומה תקשורתית, אחרי שבראיון לעיתון האיטלקי "פאנורמה" הם התבטאו נגד נישואים חד מיניים וגידול ילדים על ידי משפחות כאלה. בראיון אמרו, "המשפחה היחידה היא המשפחה המסורתית. בלי עזרים כימיים או רחם להשכרה: לחיים יש זרימה טבעית, ויש דברים שלא צריכים להשתנות". בנוסף אמר דולצ'ה ש"ילדים שנולדו מתרומת ביציות או הזרעה מלאכותית הם ילדים של הכימיה, ילדים סינתטיים", ואילו גבאנה הוסיף, "משפחה אינה גחמה. יש בה תחושה עמוקה של שייכות". אולם אחרי יומים ביקשו להתנצל ואמרו כי מדובר היה בעמדות "מסורתיות" ולא שיפוטיות שלהם ולא שיפוט על אחרים.
בנובמבר 2018, קראו צרכנים הסינים להחרים את המותג, והקמעוניות המקוונות הגדולות בסין הודיעו על השעיית מכירת מוצרי היוקרה של החברה, לאחר
שבית האופנה הציג בפרסומת דוגמנית סינית מנסה לאכול פיצה עם מקלות אכילה סיניים.
בפברואר 2022 הודיעה החברה כי תפסיק להשתמש בפרווה במוצריה.
הסכמי חסות

בשנת 2006 חתמו על הסכם חסות עם נבחרת איטליה בכדורגל, ועיצבו את בגד הנבחרת.
בקיץ 2010 חתמו על הסכם חסות עם קבוצת הכדורגל צ'לסי מאנגליה.
בישראל

החנות היחידה של דולצ׳ה וגבאנה בישראל היא בכיכר המדינה בתל אביב. הבשמים של המותג נמכרים גם בחנויות התמרוקים.
בפברואר 2006, חתמה חברת "לוקסאוטיקה" על הסכם לשיווק בישראל, של משקפים מתוצרת דולצ'ה וגבאנה.
ביוני 2007, קיבלה חברת "פלאנט" את הזיכיון לשיוק תכשיטי ושעוני דולצ'ה וגבאנה בישראל.
הערות שוליים

↑  טל לוין, עכבר העיר, דולצ'ה, גבאנה ומריל סטריפ: הסרטים שיעשו לכם חשק להתלבש, באתר הארץ, 24 באוגוסט 2010
↑  The Observer Fashion, Mixing business and pleasure, The Guardian, ‏20 Feb 2005
↑  דולצ'ה וגבאנה השיקו בניו יורק את ספרם "הוליווד", באתר הארץ, 2 בנובמבר 2003
↑  סוכנויות הידיעות, הוסרה פרסומת של דולצ'ה וגבאנה בכל העולם בגלל "אלימות שוביניסטית", באתר הארץ, 14 במרץ 2007
↑  שחר אטואן, צמד המעצבים האיטלקיים דולצ'ה וגבאנה ישיקו קו תפירה עילית, באתר הארץ, 1 ביולי 2012
↑  שירות גלובס, ‏דולצ'ה וגבאנה נאשמים בהעלמת מס בהיקף 1.3 מיליארד דולר, באתר גלובס, 4 בדצמבר 2012
↑  סוכנויות הידיעות, ‏חיי מותרות: דולצ'ה וגבאנה חשודים בהעלמת מס, באתר גלובס, 19 במאי 2008
סוכנויות הידיעות, קורבנות אופנה? דולצ'ה וגבאנה נחקרים בחשד להעלמת מס באמצעות חברות קש, באתר TheMarker‏, 19 במאי 2008
↑  הילה אוחיון, דולצ’ה וגבאנה נידונו למאסר, באתר הארץ, 20 ביוני 2013
 סוכנויות הידיעות, המעצבים דולצ'ה וגבאנה נידונו למאסר בגין העלמת מס, באתר TheMarker‏, 19 ביוני 2013
↑  סוכנויות הידיעות, ‏המחאה של דולצ'ה וגבאנה על הרשעתם בהעלמת מס: סגרו חנויות במילאנו למשך שלושה ימים, באתר גלובס, 21 ביולי 2013
הילה אוחיון, דולצ'ה וגבאנה סגרו את חנויותיהם במילנו במחאה על עונש המאסר שהוטל עליהם, באתר הארץ, 22 ביולי 2013
↑   סוכנויות הידיעות, דולצ'ה וגבאנה לא ילכו לכלא: זוכו מאישומי העלמת מס, באתר TheMarker‏, 25 באוקטובר 2014
↑  פייננשל טיימס, ‏הילדים הנוראים של עולם האופנה האיטלקי שוב מושכים אש, באתר גלובס, 22 במרץ 2015
↑  סהר שלו, קריאות להחרים את דולצ׳ה וגבאנה בעקבות התבטאויות נגד נישואים חד מיניים, באתר הארץ, 15 במרץ 2015
איתי יעקב, דולצ'ה וגבאנה: "המשפחה היחידה היא המסורתית, ללא רחם להשכרה", באתר Xnet‏, 15 במרץ 2015
↑  סהר שלו, אחרי שהתבטאו נגד נישואים חד מיניים, דולצ'ה וגבאנה מבקשים להתנצל, באתר הארץ, 17 במרץ 2015
↑   בלומברג, מותג האופנה דולצ'ה וגבאנה הסתבך עם הצרכנים הסינים, באתר TheMarker‏, 23 בנובמבר 2018
↑  וול סטריט ג'ורנל, ‏דולצ'ה וגבאנה תפסיק להשתמש בפרווה; בוחנת מעבר לפרווה אקולוגית, באתר גלובס, 2 בפברואר 2022
↑  מערכת אתר גלובס ספורט, ‏דולצ'ה וגבאנה תלביש את נבחרת איטליה, באתר גלובס, 5 במאי 2006
↑  מערכת גלובס ספורט, ‏יוסי, תתחדש על הבגדים: דולצ'ה וגבאנה חתמה על חסות עם צ'לסי, באתר גלובס, 28 ביולי 2010
↑  מיכל רוה, ‏איב סאן לורן לכיכר המדינה, באתר גלובס, 2 בפברואר 1997
↑  לוקסאוטיקה תשווק בארץ את משקפי דולצ'ה וגבאנה, באתר גלובס, 27 בפברואר 2006
↑  כתב גלובס, ‏תכשיטי ושעוני דולצ'ה וגבאנה ישווקו ע"י פלאנט, באתר גלובס, 11 ביוני 2007
| --- | --- |
בקרת זהויות :  NLI: 987007604248405171  BnF: cb13548807t (data)  ISNI: 0000 0001 2180 0187  LCCN: no98102553  RKD: 422824  SUDOC: 050815504  ULAN: 500336858  VIAF: 147369010   WorldCat (עם VIAF): 147369010
גוגל תמונות

ערך זה עוסק בשירות של חיפוש תמונות. אם התכוונתם לשירות אחסון ושיתוף תמונות של גוגל, ראו .
| --- | --- |


 סוג:  אתר אינטרנט 
 תקופת הפעילות:  דצמבר 2001 – הווה (כ־22 שנים)
 מייסדים:  לארי פייג' וסרגיי ברין
 בעלות:  גוגל (חברה)
 הרשמה:  אופציונלי
 images.google.com
 
גוגל תמונות (באנגלית: Google Images) הוא שירות של ממשק חיפוש מבית חברת גוגל, לחיפוש תמונות באינטרנט. השירות מבוסס גם על מילים הכתובות סביב התמונה, שם הקובץ וכדומה וגם על "הבנת תוכן התמונה". המנוע משולב עם מנוע החיפוש העיקרי של החברה.
תחילת דרכו

נשיא גוגל, אריק שמידט, טען שהתפתחות גוגל תמונות נבעה מהרצון לראות את שמלתה המפורסמת של ג'ניפר לופז מטקס הגראמי של שנת 2000. בתקופה זו תוצאות החיפוש בגוגל היו מצומצמות לדפים פשוטים של טקסט עם קישורים, המפתחים עבדו על פיתוח החיפוש בהבנה שכדי לענות ל״שאילתה הכי מבוקשת״ דאז, השמלה הירוקה של ג'ניפר לופז, יש צורך במנוע לחיפוש תמונות. כתוצאה מכך נולד גוגל תמונות.
ב-2001 נכללו באינדקס של גוגל תמונות כ-250 מיליון תמונות. ב-2005 כלל האינדקס כבר יותר ממיליארד תמונות, וב-2010 יותר מ-10 מיליארד תמונות.
אופן השימוש בגוגל תמונות

ישנן שתי אפשרויות מרכזיות לחיפוש תמונות בגוגל תמונות: חיפוש לפי שאילתה, וחיפוש לפי תמונה.
אופן השימוש בגוגל תמונות > חיפוש לפי שאילתה

מיום הקמת השירות, נעשה החיפוש על ידי הכנסה של שאילתה שלפיה המנוע ימצא ויאחזר תמונות. האופן שבו יאחזר תמונות הוא על פי דברים שידועים מראש על התמונה כגון נתונים בשם הקובץ, בקובץ עצמו, בכתובת הדף, או במידע הכתוב בדף.[דרוש מקור] האחזור יכול להיות גם על בסיס דברים שגוגל יכולה להסיק על תמונה כמו הרצה בתוכנות שיכולות לקרוא טקסט, לזהות מקומות מפורסמים, זהוי פרצופים, חפצים, ועוד.
כאשר החיפוש מתבצע מתוך מנוע החיפוש הרגיל של גוגל, מופיעות תוצאות החיפוש בתמונות ממוזערות הניתנות להצגה בגודל מלא. כאשר עוברים עם העכבר מעל לתמונה מסוימת, מוצג מידע על אותה התמונה – גודל התמונה בפיקסלים, וקישור לדף האתר שממנה מגיעה התמונה.
אופן השימוש בגוגל תמונות > חיפוש לפי תמונה

בנוסף לחיפוש על פי שאילתה גוגל פיתחה אפשרות של חיפוש לפי תמונה. חיפוש מסוג זה מאפשר לחפש תמונות דומות ומידע אודות התמונה שחופשה.
יש כמה דרכים שבהן ניתן לחפש לפי תמונה:
הדבקת כתובת URL של תמונה.
העלאת תמונה- אפשר להעלות תמונה שנמצאת במחשב.
גרירה ושחרור של תמונה לתוך תיבת החיפוש.
לחיצה ימנית על תמונה בכל אתר (בדפדפן Chrome וב Firefox עם התוסף הרלוונטי) ובחירת "חיפוש תמונה"
תוצאות החיפוש יציגו את המידע הבסיסי על התמונה המקורית כמו גודל ומה גוגל הסיקה שיש בתמונה, בנוסף התוצאות יכולות לכלול תמונות דומות, אתרים שהתמונה מופיעה בהם, ובמידה וימצא, גם את אותה התמונה בגדלים שונים. כמובן שכאשר מדובר בתמונה שקיים סיכוי שתופיע במקומות אחרים באינטרנט, כמו תמונה של מקום מפורסם, יש יותר סיכוי לתוצאות טובות ורלוונטיות, זאת לעומת תמונה משפחתית שצילמת בעצמך.
מנוע החיפוש יודע לזהות את התמונה, ולמצוא אותה ותמונות דומות על ידי ניתוח התמונה למציאת הצבעים, הטקסטורה, הנקודות והקווים הכי בולטים ויחודיים לתמונה. המנוע משתמש במאפיינים אלו ויוצר מאין מחרוזת חיפוש שמנסה לתאם את עצמה לשלל התמונות בשרת. האלגוריתם מאחזר תוצאות חיפוש שדומות חזותית לתמונה המקורית שחיפשנו.
אופן השימוש בגוגל תמונות > אפשרויות חיפוש מתקדמות

גוגל תמיד מנסה לאחזר את התוצאות הכי רלוונטיות ועדכניות לחיפוש, ולצורך כך מתמודדת עם כמות אדירה של מידע שגדלה מרגע לרגע. כדי לאחזר את התמונות הרצויות באופן היעיל ביותר, וכן להקל על המשתמש ועל השרת של גוגל, גוגל פיתחה את החיפוש המתקדם אשר מאפשר לסנן את תוצאות החיפוש.
כדי להשתמש בחיפוש המתקדם ניתן להיכנס ל"חיפוש מתקדם גוגל תמונות", ולהכניס את שאילתת החיפוש שם, או להשתמש במסננים שבסרגל "כלים" בחיפוש הרגיל.
מסננים המופיעים בסרגל הכלים:
גודל: גדול, בינוני, קטן וכן מידות גודל על-פי פיקסלים
צבע.
סוג: תמונה של פרצוף, צילום,  ClipArt, Line Drawing או אנימציה.
תאריך: עדכניות התמונה, מתי התמונה הועלתה לשרת.
זכויות יוצרים: סינון לפי סוגי הרישיונות: חיפוש רגיל ללא מסננים, תמונות שניתן לעשות בהן שימוש חוזר לצורך מסחרי, תמונות שניתן לערוך, תמונות שאסורות לשימוש מסחרי ועוד.
כמו כן ישנן אפשרויות חיפוש מתקדמות בהם ניתן להגביל ולסנן את תוצאות חיפוש של התמונות: ניתן להגדיר את גודל ופורמט התמונות הרצויות, וכן ניתן לחפש תמונות רק בצבע מסוים.
חידושים ועדכונים בממשק

ב-20 ביולי של 2010 הושקה גרסה חדשה, שהחידוש המרכזי בה, הוא הגדלה אוטומטית של התמונה כאשר מניח המשתמש את סמן העכבר מעל התמונה.
חידושים ועדכונים בממשק > תמונות דומות

ביוני 2011 נוספה האפשרות לחיפוש על פי תמונה קיימת, וקבלת תמונות דומות או דפים בהם מופיעה אותה תמונה.
חידושים ועדכונים בממשק > חיפוש לפי נושא

ב-2011 פותחה שיטת סינון לפי נושא  באמצעותה ניתן לצמצם את החיפוש ולהקל על המשתמש. לדוגמה, אם המשתמש מעוניין לחפש תמונה של ה"ביג בן" בלונדון אך לא זוכר את שמה יוכל לחפש "לונדון", ועל ידי בחירת "מיין לפי נושא" התמונות יופיעו לפי קטגוריות לדוגמת "גשר", "בלילה", "ביג בן" וכדומה. כיום ניתן לראות אפשרות דומה מתחת לשורת החיפוש עם המלצות לשאילתות יותר ספציפיות.
חידושים ועדכונים בממשק > אפשרות צנזורה

בשנת 2012 גוגל שינו את האלגוריתם של גוגל תמונות על מנת למנוע תוצאות חיפוש שאינן הולמות כמו תמונות פורנוגרפיות. כאשר עולה בתוצאות החיפוש תמונה פורנוגרפית, האלגוריתם של גוגל מסנן אותה, אך עם זאת, אם בכוונת המחפש למצוא תמונות פורנוגרפיות יש באפשרותו לעשות כן. ההחלטה אם גוגל תמונות תאחזר תוצאות מסוננות או לא היא -ידי הפעלת מגן החיפוש שנמצא בצד הדף (Safe-Search).
חידושים ועדכונים בממשק > החידוש של 2013

עד 2013 כאשר העבירו את העכבר על תמונה מתוצאות החיפוש, התמונה הייתה גדלה במקצת, אך כדי לראות את התמונה בגודל מלא היה על המשתמש להקליק על התמונה, מה שהיה מעביר אותו לאתר המקור של התמונה. ב-2013 שונתה הגישה כך שהקלקה על גבי התמונה גורמת לפתיחת חלון רחב שבו מוצגת התמונה על שטח גדול יותר, יש פרוט רב יותר על מקור התמונה, ומופיעות תמונות נוספות בגודל קטן מאותו אתר אינטרנט. המשתמש יכול לבחור אם לעבור לאתר האינטרנט המקורי או לגודל מקסימלי של התמונה. במצב זה הדפדפן עדיין נשאר בתוך האתר של גוגל – זהו למעשה החידוש המשמעותי ביותר. החידוש מקל על המשתמש ומאפשר מעבר מהיר בין תמונות בלי צורך לסגור ולפתוח חלונות כדי לראות את התמונה הבאה. עניין זה הדאיג את האתרים המפרסמים את התמונות, שחששו שהחידוש יוריד את מספר הביקורים באתריהם. חשש זה שהוכח כנכון: במדינות בהן הוצג החידוש הייתה ירידה של כ-63% בשיעורי ההפניה והתיווך של גוגל תמונות אל אתרים אלו.
חציץ התמונות של גוגל פלוס

מנוע החיפוש עושה שימוש בטכנולוגיה של "זיהוי מדפסים רבוד". טכנולוגיה זו, מהווה ענף של ה"אינטליגנציה מלאכותית" והיא מאפשרת ל"גוגל" להבין את תוכן התמונה, כלומר, להעביר את התמונה מתמונת "מפת סיביות" לתמונה ווקטורית שבה "גוגל" מבינה אלו עצמים ואפילו אלו "רגשות" אפשר לייחס לתמונה.
כך לדוגמה, אם ב"גוגל פלוס", בחציץ התמונות, נדפיס את המילה "חתול", מנוע החיפוש יציג לנו כתשובה את כל התמונות הפרטיות שלנו - שיש בשם הקובץ שלהן את המילה "חתול", שיש ב"מטה-דאטה" שלהן את המילה "חתול" (למשל כתיוג טקסטואלי) וגם - את התמונות שבהן התוכנה של "גוגל" מזהה חתול, גם אם לא תייגנו אותו ככזה ואין לגביו שום טקסט טקסטואלי תומך. מנגנון זה שולב במנוע החיפוש החל מאמצע 2013
תכונה זו מאפשרת לראשונה, לחפש "באופן טבעי" תמונה מסוימת באוסף התמונות של המשתמש, כמו גם תמונה רצויה מסוימת מתוך כלל מצאי התמונות הזמינות ל"גוגל" ברשת האינטרנט כולה. נכון לספטמבר 2014, חיפוש מתוך חציץ התמונות של "גוגל פלוס", יציג תמונות מכל חברי ה"מעגלים" של המשתמש ולא מכלל רשת האינטרנט. שילוב התכונה מחבר את יכולת החיפוש החזקה ביותר שיש היום בעולם, ביחד עם תוכנת "ארגון התמונות", "Picasa", ביחד עם נפח אחסון גדול ש"גוגל" מספקת במשותף לשירותי "ג'ימייל", "כונן גוגל" ואחסון תמונות ברזולוציה גבוהה וביחד עם גרף הקשרים החברתיים של המשתמש, כפי שמשתקף ב"גוגל פלוס".
כך למשל, אם מחפשים תמונות של בן משפחה שנולד לפני כמה חודשים, אם נקליק בשדה החיפוש את שמו - התוכנה תמצא את כל התמונות של המשתמש שבהן תויג שם זה (למשל, באמצעות Picasa). אם נקליק בחלון החיפוש את המונח Baby, בחלק המוקדש לתמונות של המשתמש - יופיעו כל התמונות שתויגו עם מילה זו, ששם הקובץ שלהן מכיל את המונח וגם, כל התמונות שבהן התוכנה של "גוגל" מזהה שיש "דמות של תינוק" בתמונה. בחלק המוקדש לחברי המעגלים של המשתמש, יופיעו כלל התמונות שבהן התוכנה מזהה "תינוק".